28. novembar

28. novembar / studeni (28. 11) jest 332. dan godine po gregorijanskom kalendaru (333. u prestupnoj godini). Do kraja godine još su 33 dana.

 Događaji 
 1520 – Portugalski moreplovac Ferdinand Magellan uplovio u Pacifik, prošavši iz Atlantskog okeana kroz moreuz koji sada nosi njegovo ime.
 1821 – Panama proglasila nezavisnost od Španije i pridružila se Kolumbiji.
 1905 – Irski nacionalist Arthur Griffith u Dublinu osnovao stranku Sinn Féin, čiji je glavni zadatak bila borba za osamostaljenje Irske od Ujedinjenog Kraljevstva.
 1908 – Eksplozija u rudniku uglja u Marianni (Pennsylvania) odnijela 154 žrtve.
 1912 – Albanija proglasila nezavisnost od Osmanskog Carstva.
 1919 – Nancy Astor kao prva žena izabrana u britanski parlament.
 1920 – U Kraljevini SHS održani prvi izbori za Ustavotvornu skupštinu. Najviše glasova dobili demokrati, osvojivši 92 od 419 mandata, i radikali, s 91 mandatom, a iznenađenje su priredili komunisti s 50 zastupničkih mjesta. Žene, vojnici i oficiri, kao i pripadnici nacionalnih manjina, nisu imali pravo glasa.
 1941 – Počinjen masakr u Koraju.
 1941 – Crvena armija u Drugom svjetskom ratu izbacila njemačke trupe iz Rostova.
 1942 – U požaru koji je uništio noćni klub "Cocoanut Grove" u Bostonu poginula 491 osoba.
 1943 – U Teheranu, na prvom zajedničkom sastanku, sovjetski čelnik Josif Staljin, predsjednik SAD-a Franklin D. Roosevelt i britanski premijer Winston Churchill razmatrali otvaranje drugog fronta u Evropi, operacije na istočnom frontu, poslijeratno uređenje Evrope i pitanje Jugoslavije; dogovoreno da se Jugoslavija obnovi "u potpunom teritorijalnom integritetu i nezavisnosti, s tim što će pitanje njenih zapadnih granica biti riješeno poslije rata".
 1954 – Ernestu Hemingwayu dodijeljena Nobelova nagrada za književnost.
 1960 – Mauritanija stekla nezavisnost od Francuske.
 1964 – U Hannoveru osnovana "Nacionaldemokratska stranka Njemačke" (NPD).
 1979 – Novozelandski avion "DC-10" udario u planinu Erebus na Antarktiku, što nije preživio niko od 257 putnika i članova posade.
 1987 – U padu južnoafričkog aviona Boeing 747 u Indijski okean blizu Mauricijusa poginulo svih 160 putnika i članova posade.
 1989 – Indijski premijer Rajeev Gandhi podnio ostavku poslije poraza na izborima.
 1993 – Masakr na Drveniji, kada su srpske snage ubile sedam, a ranile četiri građana Sarajeva.
 1994 – Norvežani na referendumu odbili da se priključe Evropskoj uniji.
 1996 – General Ratko Mladić, protiv koga je Međunarodni sud za ratne zločine podigao optužnicu 25. jula 1995, formalno smijenjen s mjesta zapovjednika Generalštaba Vojske Republike Srpske, na kojem je bio od 12. maja 1992.
 2000 – Ukrajinski političar Oleksander Moroz javno je optužio predsjednika Leonida Kučmu za sudjelovanje u ubistvu novinara Georgija Gongadzea.
 2002 – 200-milioniti turist posjetio Eiffelov toranj.
 2004 – U eksploziji plina u rudniku uglja Chenjiashan na sjeveru Kine život izgubilo 166 rudara.
 2005 – Izraelski mediji objavili glavne tačke državnog plana izraelske političke stranke Kadima.
 2018 – U Londonu završeno Svjetsko prvenstvo u šahu 2018.

 Rođeni 
 15. vijek 
 1489 – Margareta Tudor, škotska kraljica

 18. vijek 
 1757 – William Blake, engleski književnik, slikar i grafičar

 19. vijek 
 1811 – Maksimilijan II, bavarski kralj
 1820 – Friedrich Engels, njemački sociolog, filozof i revolucionar
 1829 – Anton Rubinstein, ruski muzičar
 1880 – Aleksander Blok, ruski pjesnik
 1881 – Stefan Zweig, austrijski književnik

 20. vijek 
 1907 – Alberto Moravia, italijanski književnik
 1908 – Claude Lévi-Strauss, francuski etnolog i antropolog
 1942 – Manolo Blahnik, španski modni designer za cipele
 1954 – Nenad Prodanović, jugoslavenski olimpijac i član bob-reprezentacije
 1959 – Hassan Nasrallah, dugogodišnji vođa Hezbollaha
 1961 – Jaakko Niemi, finski biatlonac
 1973 – Hiromi Seino-Suga, japanska biatlonka
 1975 – Ekaterina Dafovska, bugarska biatlonka

 Umrli 
 1887 – Gustav Fechner, njemački fizičar, filozof, psiholog i književnik
 1939 – James Naismith, kanadsko-američki izumitelj košarke
 1967 – Vilhelmina, nizozemska kraljica
 1968 – Enid Blyton, britanska književnica
 2010 – Leslie Nielsen, kanadsko-američki glumac i komičar
 2013 – Mitja Ribičič, slovenski političar i bivši premijer SFRJ
 2016 – Mark Tajmanov, sovjetski i ruski šahovski velemajstor i pijanist

 Praznici 
 Dan nezavisnosti Albanije

 Vanjski linkovi 

 Na današnji dan (28. novembar), BBC.co.uk 
 Na današnji dan (28. novembar), nytimes.com 

*-28